Irana Esperantisto

***Irana Esperantisto*** estas la oficiala organo de la Irana Esperanto-Asocio kaj servas kiel sendependa kultura sezon-revuo en Esperanto kaj la persa. Ĝia reala persa kaj Esperanto titolo estas *Pajam-e Sabzandiŝan. Faslname-je Farhangi-je Do-Zabane-je Farsi-Esperanto = Payam-e Sabzandiŝan (Mesaĝo de Verd-pensuloj respektive Mesaĝo de Verd-ideanoj). Kultura sezon-revuo en la persa kaj Esperanto*. Preskaŭ duono de ĉiu n-ro estas en Esperanto kaj duono en la persa. Ekde aŭtuno 2020 ĝi subtitoliĝas esti magazino en Esperanto, la persa, araba kaj kurda, kvankam la kontribuoj en la araba kaj kurda estas komence nur simbolaj. Tamen, en la reta eldono de aŭtuno 2022 de 40 paĝoj, el kiuj 2 estis nur titolpaĝaj grafikaĵoj, kvin estis en la araba kaj kvar en la kurda - tio estas signifa parto.

La plej fruaj kvin numeroj de *Irana Esperantisto* estis senpage elŝuteblaj ekzemple de la eksa retejo *members.lycos.co.uk/iranespo*: Pliaj de la 1-a ĝis la 16-a eldono atingeblas per la reta biblioteko de Hispana Esperanto-Federacio, kaj pluaj 19 numeroj de la unua serio ekde 2002 kaj 29 de la dua serio ekde 2012 krome atingeblas ĉe BitArkivo (vidu sube). Nun en la retejo de Irana Esperanto-Asocio rete videblas ĉiuj numeroj de la dua serio ekde printempo 2012 en formato PDF, kiuj ĝis la fino de 2022 ankaŭ arkiviĝis per la Interreta Arkivo en San-Francisko, Usono.

Propra retejo www.sabzandishan.com lastfoje arkiviĝis en januaro 2013, sed la retejo pri magazinoj de Irano, *magiran.com*, daŭre listigas kaj prezentas la magazinon (en la persa), kaj ĉiam bildigas la plej lastan titolpaĝon. Ĝis nun kelknumere Vikipedio prezentiĝis en la revuo.

Jen prezentadoj kaj recenzoj de la 4-a kaj 5-a numeroj de Irana Esperantisto el 2003 fare de Barbara Pietrzak en la retejo *radio.com.pl* de la Pola Radio. Barbara ankoraŭ plu regule prezentis kaj recenzis la unuan serion de la revuo en sia radia programo en la 2000-aj jaroj.

Eblas legi kompletan tekston de artikolo el la 5-a numero de 2003 pri potenciala rolo de interreto en ega ekdisvastigo de Esperanto jene: Sekvi la Majstron Interrete.

Laŭ aserto menciita en 2004 en la intertempe ankaŭ kreita angla versio de tiu ĉi artikolo, la anglalingva magazino *Newsweek* publikigis kelkajn artikolojn kiuj unue estis publikigitaj en *Irana Esperantisto*. Tio estus interesa informo, se oni povus konkretigi la aserton kaj konfirmi ĝin per referencoj.

## Kontakt-informoj de Irana Esperantisto 
Inter 2002 kaj 2008 **respondeca redaktorino**: Fariba Nuri Maĝd, **ĉefredaktoro**:  Reza Torabi 
Ekde 2012 **redaktora teamo**, **ĉefredaktoro**:  Hamzeh Ŝafii 
**Adreso**: P. O. Kesto 17765-184, Teherano, Irano 
**Telefono**: (0098 21) 88348929 
**Fakso**: (009821) 88348928 
**Retpoŝto**: info@espero.ir (ekde 2012), info@sabzandishan.com por la unua serio (2002 ĝis 2008)

Kiel ekzemplo, la 5-a numero de la revuo de aŭtuno 2003 (rete) prezentiĝas jene:

Ĝi eldoniĝis sur 56 paĝoj, el kiuj 13 paĝoj estas pri Ŝirin Ebadi la tiujara Nobela pac-premiitino el Irano, pri Alfred Nobel kaj Bertha von Suttner.

### Enhavtabelo de la Esperantlingva parto de la 5a n-ro 
Enkonduko fare de Hamzeh Ŝafii paĝo 2 
Al Farhadeca Ŝirino, poemo pri Ŝirin Ebadi fare de Asad Mahbub 2
Nova proverbaro fare de Morteza Mirbagian 2 
Prezentado de d-ro Hejdar Raŝidi 3 
Rumi, la plej granda mistika poeto 3 
Unu gazalo el Ŝams-Gazalaro 5 
Sekvi la Majstron Interrete 8 
Floroj el Sadi-florejo, tradukis: d-ro Raŝidi kaj d-ro K. Sajjadpur 10 
Geedziĝo aŭ fuĝo, originala novelo de d-ino Ŝirin Ahmad-Nia
Speciale pri Ŝirin Ebadi 12 
Esperanto aŭ edzperanto (lingva vortludo) fare de d-ro Aleksandro S. Melnikov 16 
Ni estas parto de la tero fare de SIATEL trad. f-ino M. FAHMI 20 
Damavand: alta kaj fiera ... fare de Reza Torabi 22 

### Enhavtabelo de la Persa Parto de la 5-a n-ro 
Redaktora noto paĝo 55 
Speciale pri Ŝirin Ebadi 54 
Pri Alfred Nobel: Milito kaj Paco 49 
Pri Bertha Suttner 47 
Raporto pri UK 2003 46 
Kio ni estas kaj kion ni celas? 45 
Traduko de la kvina parto de samtitola
libreto de UEA. Ĝi prezentas la celojn de E-
movado tra la mondo. Tradukis Reza Torabi. 
Historio de E-o en Irano 42 
Alireza Doŭlatŝahi (Dowlatshahi) daŭre
plumas kaj prilumigas la pasintecon de E-
movado en Irano. 
Esperanto en komputilo kaj interreto 40 
Eseo de Ahmad Reza Mamduhi kiu
priskribas detale kaj lernige kiel oni povas
alfronti eventualajn problemojn rilate al E-o
en komputilo kaj interreto. 
Esperanto, literaturo kaj traduko 36 
Artikolo de Golam Reza Azarhuŝang, la dua kaj lasta parto. En la artikolo oni konkludas, ke pere de E-o pli facile kaj konkrete eblas konkeri problemojn pri tradukado. 
Proparoli Esperanton 34 
Traduko de artikolo aperinta en la fama
angla lingva revuo Newsweek 11 aŭg. 2003. 
Mondo de Interreto 30 
Novaĵoj kaj informoj pri Esperanto-rilataj
retaferoj. 
Mondo de Esperanto 27 
Novaĵoj pri Esperanto tra la mondo 
Novveninto 28 
Novelo de Don Harlow kiun enpersigis Golam Reza Azrahuŝang

## Referencoj
## Unua serio (2002 ĝis 2008) 
* Numero 1 (aŭtuno 2002) rete en BitArkivo, en Britio kaj Hispanio (je nomo *Sabzansisan*) (arkive)
* Numero 2 (vintro 2003) rete en BitArkivo, en Hispanio (je nomo *Sabzansisan*) (arkive)
* Numero 3 (printempo 2003) rete en BitArkivo, krome ne arkivigite
* Numero 4 (somero 2003) rete en BitArkivo, en Britio kaj Hispanio (je nomo *Sabzansisan*) (arkive)
* Numero 5 (aŭtuno 2003) rete en BitArkivo, en Britio kaj Hispanio (arkive)
* Numero 6 (vintro 2004) rete en BitArkivo, krome ne arkivigite
* Numero 7 (printempo 2004) rete en BitArkivo, en Hispanio (je nomo *Sabzansisan*) (arkive)
* Numero 8 (somero 2004) rete en BitArkivo, krome ne arkivigite
* Numero 9 (aŭtuno 2004) rete en BitArkivo, en Hispanio (je nomo *Sabzansisan*) (arkive)
* Numero 10 (vintro 2005) rete en BitArkivo, en Hispanio (je nomo *Sabzansisan*) (arkive)
* Numero 11 rete en BitArkivo, [2005) en Hispanio (je nomo *Sabzansisan*)](https://web.archive.org/web/20230223090723/http://bitoteko.esperanto.es:8080/jspui/bitstream/handle/11013/3831/Sabzansisan_2005_n.10.pdf(printempo) (arkive)
* Numero 12 (somero 2005) rete en BitArkivo, krome ne arkivigite
* Numero 13-14 (vintro 2006) rete en BitArkivo, en Hispanio (je nomo *Sabzansisan*) (arkive)
* Numero 15-16 (printempo-somero 2006) rete en BitArkivo, en Hispanio (je nomo *Sabzansisan*) (arkive)
* Numero 17-18 (printempo-somero 2007) rete en BitArkivo
* Numero 19 (aŭtuno 2008) rete en BitArkivo

## Dua serio (ekde printempo 2012) 
Nun en la la retejo espero.ir de Irana Esperanto-Asocio rete videblas ĉiuj numeroj de la dua serio ekde printempo 2012 en formato PDF, kiuj ĝis la fino de 2022 ankaŭ arkiviĝis per la servo *"wayback machine"* de la Interreta Arkivo en San-Francisko, Usono. Krome (vidu la ligilon sube) la numeroj 1 ĝis 29 de la dua serio, do ĝis inkluzive printempo 2019 ankaŭ per la [BitArkivo] arkiviĝis en la retejo *archive.org* de la Interreta Arkivo.

## Vidu ankaŭ 
* Irana Esperanto-Asocio
* Esperanto-movado en Irano

## Eksteraj ligiloj 
* revua retejo, kun PDF-versioj de ĉiuj aperintaj revuoj ()
*  (, arkiviĝis la numeroj 1 ĝis 19 de la unua serio (2002 ĝis 2008) kaj la numeroj 1 ĝis 29 de la dua, do ĝis inkluzive printempo 2019)

Kategorio:Irana Esperanto-Asocio
Kategorio:Esperanto-gazetoj
Irano
Kategorio:Iranaj gazetoj
Kategorio:Perslingvaj gazetoj
Kategorio:Esperanto-movado en Irano